5 ຄົນ ເສຍຊີວິດ ໃນເຫດ ຈະລາຈົນ ຢູ່ຄຸກ ອິນໂດເນເຊຍ (ສະໄລດ໌)
ມີພວກນັກ​ໂທດ​ ປະມານ 100 ຄົນ ​​ພາກັນ​ຫລົບໜີ​ ອອກຈາ​ກຄຸກ​​ Tanjung Gusta ທີ່​​ເມືອງ Medan ໃນ​ ພາກຕາເວັນຕົກ ຂອງອິນໂດເນເຊຍ
ບັນດາເຈົ້າໜ້າທີ່ ໃນພາກຕາເວັນຕົກ ຂອງອິນໂດເຊຍ ກໍາລັງ ພາກັນຊອກຫາ ພວກນັກໂທດປະມານ 100 ຄົນທີ່ພາກັນຫລົບ ໜີອອກຈາກຄຸກທີ່ແອອັດເກີນຂອບເຂດ ໃນລະຫວ່າງທີ່ມີການ ກໍ່ຈະລາຈົນ ທີ່ເຮັດໃຫ້ຢ່າງໜ້ອຍຫ້າຄົນເສຍຊີວິດ ຕໍາຫລວດແລະທະຫານ ໄດ້ຈັບພວກນັກໂທດຄືນແລ້ວປະມານ 50 ຄົນໃນຄືນ ແລ້ວນີ້ ຮວມທັງພວກທີ່ຖືກຕັດສິນໂທດວ່າເປັນ ຜູ້ກໍ່ການຮ້າຍ ບັນດາເຈົ້າໜ້າທີ່ຄຸມຄຸກ Tanjung Gusta ທີ່ເມືອງ Medan ກ່າວວ່າ ການກໍ່ ຈະລາຈົນເລີ້ມຈາກໄຟຟ້າມອດ ທີ່ເຮັດໃຫ້ຄຸກ ບໍ່ມີນໍ້າໃຊ້ ພວກນັກໂທດພາກັນເອົາໄຟຈູດຄຸກ ແລະຫລາຍກວ່າ 150 ຄົນ ໄດ້ພາກັນຫລົບ ໜີ ມີພວກທີ່ຖືກຕັດສິນໂທດວ່າ ເປັນຜູ້ກໍ່ການ ຮ້າຍຢ່າງໜ້ອຍສິບກວ່າຄົນຮວມ ຢູ່ນໍາບັນດາຜູ້ຫລົບໜີ ແຫລ່ງ ຂ່າວຂອງຄຸກຍັງກ່າວວ່າ ມີພວກຍາມຄຸກຫຼາຍຄົນ ໄດ້ຖືກຈັບ ເປັນໂຕປະກັນ ໃນຂະນະທີ່ເຈົ້າໜ້າທີ່ຄຸກ 3 ຄົນ ແລະນັກໂທດສອງຄົນໄດ້ຖືກຂ້າຕາຍ ຍ້ອນຄວາມຮຸນແຮງດັ່ງກ່າວ ເຈົ້າໜ້າທີ່ກ່າວວ່າ ມີການສົ່ງຕໍາຫລວດຫລາຍພັນຄົນ ໄປປະຕິບັດງານຢູ່ໃນບໍລິ ເວນອ້ອມ ແອ້ມຄຸກ ຂະນະທີ່ພວກດັບເພີງກໍາລັງມອດໄຟຢູ່ທາງໃນ